CELEX: 32011R0745
Language: fi
Date: 2011-07-28 00:00:00
Title: Komission täytäntöönpanoasetus (EU) N:o 745/2011, annettu 28 päivänä heinäkuuta 2011 , nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Karlovarské trojhránky (SMM))

29.7.2011   
            
            
               FI
            
            
               Euroopan unionin virallinen lehti
            
            
               L 197/5
            
         KOMISSION TÄYTÄNTÖÖNPANOASETUS (EU) N:o 745/2011,
   annettu 28 päivänä heinäkuuta 2011,
   nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Karlovarské trojhránky (SMM))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annetun neuvoston asetuksen (EY) N:o 510/2006 (1) ja erityisesti sen 7 artiklan 5 kohdan kolmannen alakohdan,
   sekä katsoo seuraavaa:
   
               (1)
            
            
               Tšekin 19 päivänä lokakuuta 2004 esittämä hakemus nimityksen ”Karlovarské trojhránky” rekisteröimisestä julkaistiin Euroopan unionin virallisessa lehdessä
                   (2) asetuksen (EY) N:o 510/2006 6 artiklan 2 kohdan mukaisesti ja mainitun asetuksen 17 artiklan 2 kohdan nojalla.
            
         
               (2)
            
            
               Itävalta ja Saksa ilmoittivat vastustavansa rekisteröintiä asetuksen (EY) N:o 510/2006 7 artiklan 1 kohdan nojalla. Vastaväitteet katsottiin voitavan ottaa tutkittaviksi mainitun asetuksen 7 artiklan 3 kohdan ensimmäisen alakohdan a, b, c ja d alakohdan nojalla.
            
         
               (3)
            
            
               Komissio kehotti 6 päivänä toukokuuta 2008 päivätyillä kirjeillä kyseisiä jäsenvaltioita sopimaan asiasta keskenään noudattaen sisäisiä menettelyjään.
            
         
               (4)
            
            
               Koska Tšekin ja Itävallan sekä Tšekin ja Saksan välillä ei päästy sopimukseen vahvistetussa määräajassa, komission olisi tehtävä päätös asetuksen (EY) N:o 510/2006 15 artiklan 2 kohdassa tarkoitettua menettelyä noudattaen.
            
         
               (5)
            
            
               Tuotteen oli väitetty olevan 2 artiklan vastainen, mitä on perusteltu sillä, ettei tuotanto tapahdu maantieteellisellä alueella ja että tuotteen maineessa on puutteita. Asiasta vastaavat kansalliset viranomaiset vahvistivat, että tuotanto tapahtuu maantieteellisellä alueella. Yhteys perustuu tuotteen erityiseen laatuun, joka johtuu maantieteellisestä alueesta ja varsinkin tuotannossa käytetystä kivennäisvedestä. Tämä riittää täyttämään b alakohdan tai 2 artiklan 1 kohdan vaatimukset. Se, onko tuotteella riittävä maine täyttämään 2 artiklan 1 kohdan vaatimukset, ei ole olennainen.
            
         
               (6)
            
            
               Saksan esittämistä vastaväitteistä kävi ilmi, että ilmaisun ”Karlsbader Oblaten” sisältämiä tavaramerkkejä oli rekisteröity ennen kuin ilmaisun ”Karlovarské trojhránky” rekisteröinnistä suojattuna maantieteellisenä merkintänä oli tehty hakemus. Lisäksi toimitettiin todisteita siitä, että saksalaiset kuluttajat yhdistävät nimityksen ”Karlsbader Oblaten” tietyntyyppiseen vohveliin. Vastaväitteissä ei kuitenkaan esitetty todisteita siitä, että kuluttajat olisivat selkeästi mieltäneet kaikkien tuotemerkkien tai jonkin tuotemerkin vohvelit erillisiksi kuvaavasta ilmaisusta ”Karlsbader Oblaten”, eikä siitä, että nimityksellä ”Karlovarské trojhránky” kaupan pidettävä tuote johtaisi todennäköisesti kuluttajat harhaan. Komissio ei sen vuoksi voi päätellä, että nimityksen ”Karlovarské trojhránky” rekisteröinti olisi asetuksen (EY) N:o 510/2006 3 artiklan 4 kohdan vastainen.
            
         
               (7)
            
            
               Koska keskeinen osa nimityksissä ”Karlsbader Oblaten” ja ”Karlovarské trojhránky” on sama, voidaan kohtuudella päätellä, että nimitykset ovat osin samat asetuksen (EY) N:o 510/2006 7 artiklan 3 kohdan c alakohtaa sovellettaessa. Kun otetaan huomioon tuotteiden väliset yhtäläisyydet ja niiden yhteinen alkuperä, asetuksen (EY) N:o 510/2006 13 artiklassa ja erityisesti sen 1 kohdan b alakohdassa tarkoitetun suojan soveltamisesta voisi lisäksi seurata, että jos nimitys ”Karlovarské trojhránky” rekisteröitäisiin, toimivaltainen tuomioistuin voisi todeta sen olevan suojattu nimityksen ”Karlsbader Oblaten” käytöltä asianomaisissa vohveleissa. Todisteet osoittavat näin ollen, että nimityksen ”Karlovarské trojhránky” rekisteröiminen voisi vaarantaa nimityksen ”Karlsbader Oblaten” olemassaolon asetuksen (EY) N:o 510/2006 7 artiklan 3 kohdan c alakohdassa tarkoitetussa merkityksessä.
            
         
               (8)
            
            
               Vastaväitteet olivat selkeästi hyväksyttävissä muun muassa siltä perustalta, että ehdotetun nimityksen rekisteröinti vaarantaisi nimityksen ”Karlsbader Oblaten”, joka on osittain sama, olemassaolon sikäli kuin tätä nimitystä käytetään tuotteessa eikä sitä ole suojattu tavaramerkkilainsäädännöllä. Todisteet osoittavat myös, että nimitys ”Karlsbader Oblaten” on peräisin tuottajilta kaupungista, joka aiemmin tunnettiin nimellä ”Karlsbad”, ja että näin nimitetyn vohvelin tuotanto on jatkunut jo huomattavan kauan. Lisäksi todisteet osoittavat, että nimityksen ”Karlsbader Oblaten” käyttö viittasi aitoon ja perinteiseen tuotteeseen, jossa ei hyödynnetty nimityksen ”Karlovarské trojhránky” mainetta. Näistä syistä olisi säädettävä asetuksen (EY) N:o 510/2006 13 artiklan 3 kohdassa tarkoitetusta pisimmästä mahdollisesta siirtymäajasta.
            
         
               (9)
            
            
               Tarkasteltaessa ilmaisun ”Karlsbader Oblaten” sisältäviä tavaramerkkejä, jotka oli suojattu rekisteröinnillä tai saatu käytön perusteella ennen nimityksen ”Karlovarské trojhránky” rekisteröintiä koskevaa hakemusta, ja ottaen huomioon, että 14 artiklan 1 kohdan vaatimukset eivät täyty, voidaan todeta, että mainittuja tavaramerkkejä ei voida mitätöidä eikä nimityksen ”Karlovarské trojhránky” rekisteröinti suojattuna maantieteellisenä merkintänä voi estää niiden käytön jatkamista, edellyttäen että tavaramerkkilainsäädännön yleiset vaatimukset täyttyvät muilta osin.
            
         
               (10)
            
            
               Yleisnimen aseman osalta voidaan todeta, että vastaväitteissä esitetyt todisteet viittasivat ilmaisun ”Karlsbader Oblaten” eivätkä ilmaisun ”Karlovarské trojhránky” yleiseen käyttöön. Vaikka vastaväitteissä on esitetty todisteet useista käyttötarkoituksista, jotka ovat yleisiä kuvaavia ilmaisuja, mukaan lukien saksalainen nimitys ”Karlsbader Oblaten”, ei ole esitetty todisteita siitä, että nimitystä ”Karlovarské trojhránky” käytettäisiin nimeämään tuoteluokkaa, joka ei ole peräisin Karlovy Varyn alueelta. Vastaväitteissä ei oteta huomioon Tšekissä vallitsevaa tilannetta. Toimitettujen tietojen perusteella arvioituna nimitystä ”Karlovarské trojhránky” ei sen vuoksi voida pitää yleisnimenä, joten asetuksen (EY) N:o 510/2006 3 artiklan 1 kohtaa on noudatettu.
            
         
               (11)
            
            
               Edellä esitetyn perusteella nimitys ”Karlovarské trojhránky” olisi kirjattava suojattujen alkuperänimitysten ja suojattujen maantieteellisten merkintöjen rekisteriin soveltaen viiden vuoden siirtymäaikaa, jonka kuluessa ilmaisun ”Karlsbader Oblaten” käyttöä voidaan jatkaa oloissa, jotka ilman siirtymäaikaa voisivat olla asetuksen (EY) N:o 510/2006 13 artiklan 1 kohdassa säädetyn suojan vastaiset.
            
         
               (12)
            
            
               Tässä asetuksessa säädetyt toimenpiteet ovat suojattuja maantieteellisiä merkintöjä ja alkuperänimityksiä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Rekisteröidään tämän asetuksen liitteessä oleva nimitys.
   2 artikla
   1.   Ilmaisua ”Karlsbader Oblaten” voidaan viiden vuoden ajan tämän asetuksen voimaantulosta käyttää kuvaamaan vohveleita, jotka eivät vastaa ”Karlovarské trojhránky” -vohveleiden eritelmää.
   2.   Ilmaisun ”Karlsbader Oblaten” sisältäviä tavaramerkkejä, jotka oli suojattu rekisteröinnillä tai saatu käytön perusteella ennen 19 päivää lokakuuta 2004, ei voida mitätöidä eikä nimityksen ”Karlovarské trojhránky” rekisteröinti suojattuna maantieteellisenä merkintänä voi estää niiden käytön jatkamista, edellyttäen että tavaramerkkilainsäädännön yleiset vaatimukset täyttyvät muilta osin.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä heinäkuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 93, 31.3.2006, s. 12.
   
      (2)  EUVL C 206, 5.9.2007, s. 29.
   
      LIITE
      Asetuksen (EY) N:o 510/2006 liitteessä I tarkoitetut elintarvikkeet:
      
         Luokka 2.4   Leipomo-, konditoria-, makeis- ja keksituotteet
      
      TŠEKKI
      Karlovarské trojhránky (SMM)